Izmislili sport - ne mogu na takmičenje
Nacionalni tim Irokeza ne može u Britaniju na Svjetski kup u lacrosse-u.
Sportska ekipa iz Sjedinjenih Država i Kanade, na putu je da bude isključena sa medjunarodnog takmičenja u disciplini lacrosse, koje se održava u Britaniji, zbog nesporazuma oko njihovih pasoša. portska ekipa iz Sjedinjenih Država i Kanade, na putu je da bude isključena sa medjunarodnog takmičenja u disciplini lacrosse, koje se održava u Britaniji, zbog nesporazuma oko njihovih pasoša. Igrači Nacionalnog tima Irokeza imaju pasoše koje je izdala Konfederacija Irokeza, a ne koriste pasoše Sjedinjenih Država ili Kanade, na čijim teritorijama žive. Britanija, zemlja domaćin, medjutim, odbija da im dozvoli ulazak - tako da su oni još uvijek zaglavljeni u New Yorku - jako daleko od Svjetskog prvenstva u lacrosse-u, u Manchesteru, u Engleskoj. Članovi tima putuju sa pasošima koje im je izdala njihova plemenska federacija, Konfederacija Irokeza. Britanska vlada odbija da im dozvoli ulazak u zemlju, sa obrazloženjem da indijanski pasoši nisu medjunarodno priznati putni dokumenti. Američki pasoši, zbog mjera sigurnosti, imaju ugradjene čipove za kompjutersku identifikaciju, dok irokeški pasoši to nemaju. Ovaj tim ima pravo i na američke i na kanadske pasoše, ali menadžer tima Ansley Jemison kaže da su oni sve do 2002. godine putovali sa svojim putnim ispravama: Američki State Department je ovom timu dao jednokratnu dozvolu da putuju bez zvaničnih američkih pasoša, kaže glasnogovornik State Departmenta P.J.Crowley: Da ironija bude veća, sport lacrosse su, prije nekoliko vijekova, izmislili upravo Irokezi i još jedno drugo indijansko pleme. Inače, taj sport postaje sve popularniji u Americi. Broj igrača se udvostručio u posljednjih 10 godina, navodi se u studiji jedne sportske marketinške organizacije. Medjunarodna federacija za lacrosse primila je irokeški tim u zvaničnu ligu još 1990. godine, i oni su jedini indijanski tim ozvaničen za medjunarodna takmičenja u bilo kom sportu. Zbog odgadjanja puta radi pasoša, Irokezi su morali bez borbe izgubiti svoju prvu utakmicu, u četvrtak, upravo protiv Engleske, i uprkos borbenom duhu u timu: Zasad, nesporazum još uvijek traje, a igrači šetaju New Yorkom i slikaju se na obali rijeke Hudson, umjesto pred stadionom u Manchesteru...